OpenLLM-France/wikimedia huggingface dataset:
# Barqueta de paper

Una barqueta de paper és una joguina de paper plegat que imita les formes i funcions d'un vaixell real. En aigües tranquil·les sura de forma relativament estable mentre el material de construcció no s'estovi excessivament.

## Història

Una de les representacions més antigues del barquet de paper és en un gravat d'una edició de l'obra de Johannes de Sacrobosco, "De Sphaera Mundi" (edició de l'any 1490).

## Realització

Fer un vaixell de paper és molt fàcil i no exigeix plegar-lo de forma acurada. Si no és possible l'aprenentatge per observació directa hi ha vídeos prou detallats que mostren el procés.

## Referències

* ↑ Document sobre els orígens europeus de l'art de plegar el paper. Arxivat 2012-04-02 a Wayback Machine.(anglès)
* ↑ «How to Fold a Paper Boat - YouTube». Vídeo. Plegat d'un vaixell de paper.
# Betapsestis

Betapsestis és un gènere de papallones nocturnes de la subfamília Thyatirinae de la família Drepanidae.

## Taxonomia

* Betapsestis brevis (Leech, 1900)
* Betapsestis umbrosa (Wileman, 1911)

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Betapsestis» (en anglès). The Global Lepidoptera Names Index [Natural History Museum], 2003.

## Bibliografia

* Laszlo, Gy. M.; Ronkay, G.; Ronkay, L.; Witt, T. Esperiana Buchreihe zur Entomologie. 13, 2007, p. 1-683.
* Matsumura. Thousand Insects of Japan (Additamentum) (en anglès). 4, 1921, p. 850-851.
# STS-7

STS-7 va ser la 7a missió del Transbordador Espacial de la NASA, i la segona missió del Transbordador Espacial Challenger. Durant la missió, el Challenger va desplegar diversos satèl·lits a l'òrbita. El transbordador va ser llançat des del Kennedy Space Center el 18 de juny de 1983, i va aterrar a l'Edwards Air Force Base el 24 de juny. STS-7 va destacar en transportar a Sally Ride, la primera astronauta d'Amèrica.

## Tripulació

| Posició | Astronauta | Astronauta |
| Comandant | Robert L. Crippen Segon vol espacial | Robert L. Crippen Segon vol espacial |
| Pilot | Frederick H. Hauck Primer vol espacial | Frederick H. Hauck Primer vol espacial |
| Especialista de la Missió 1 | John M. Fabian Primer vol espacial | John M. Fabian Primer vol espacial |
| Especialista de la Missió 2 | Sally K. Ride Primer vol espacial | Sally K. Ride Primer vol espacial |
| Especialista de la Missió 3 | Norman E. Thagard Primer vol espacial | Norman E. Thagard Primer vol espacial |

### Tripulació de suport

* John E. Blaha
* Guy S. Gardner
* Terry J. Hart
* Jon A. McBride
* Bryan D. O'Connor (entry CAPCOM)

## Enllaços externs

* STS-7 mission summary. NASA.
* STS-7 video highlights Arxivat 2013-04-12 a Wayback Machine.. NSS.
# Pierre Dac

Pierre Dac (Châlons-sur-Marne, 1893- París, 1975) fou un humorista i actor francès.
Durant la Segona Guerra Mundial va ser una figura de la resistència francesa que intentà dues vegades de refugiar-se a Londres, sense èxit. Capturat durant els seus intents va ser empresonat primer a Barcelona (Presó Model), després a Perpinyà, el 6 de març 1942. Finalment va aconseguir el seu propòsit i va esdevenir l'humorista de l'emissió de ràdio Londres: "Les Français parlent aux français".
El 1951 va formar un duo còmic amb Francis Blanche, tots dos productors del famós Sâr Rabindranath Duval. Per la seva tendència als jocs de paraules i a l'absurd, va ser anomenat "Rei dels bojos". Fou l'inventor del "Shmilblik", que segons ell "No serveix de res i doncs pot servir a tot". Més tard aquesta paraula fou represa per Coluche que en feu un dels seus espectacles més coneguts.

## Referències

* ↑ (francès) Fabricio Cardenas, Pierre Dac en prison à Perpignan el 1942., 11 d'agost 2014
# Tractat germano-soviètic d'amistat, cooperació i demarcació

El Tractat germano-soviètic d'amistat, cooperació i demarcació (Tractat d'amistat i de fronteres germano-soviètic) va ser un tractat signat per l'Alemanya nazi i la Unió Soviètica el 28 setembre de 1939 després que els alemanys i els soviètics envaïssin Polònia de forma conjunta. Va ser signat per Joachim von Ribbentrop i Viatxeslav Mólotov, ministres d'afers exteriors d'Alemanya i la Unió Soviètica, respectivament. Va ser una continuació del Pacte Mólotov-Ribbentrop, signat el 23 d'agost. Només una petita part del tractat va ser anunciada públicament.

## Articles secrets

Hi havia diversos articles secrets adjunts. Aquests articles permetien intercanvis de població de nacionals russos i alemanys de les zones poloneses afectades per la partició, redibuixaren parts de les esferes d'influències d'Europa Central dictades pel Pacte Mólotov-Ribbentrop, i incloïen un acord per suprimir qualsevol "agitació polonesa".
Quan la Wehrmacht avançà contra Polònia, els alemanys prengueren el control del Voivodat de Lublin i de la part oriental del Voivodat de Varsòvia, territoris que, d'acord amb el Pacte Mólotov-Ribbentrop estaven en l'esfera d'influència soviètica. Per compensar la Unió Soviètica per aquesta pèrdua, les clàusules secretes del tractat trasnferiren Lituània, a excepció d'un petit territori a la Regió de Suwałki, de vegades coneguda com el Triangle de Suwałki, a l'esfera d'influència soviètica. Després d'aquesta transferència, la Unió Soviètica va emetre un ultimàtum a Lituània, l'ocupà el 15 de juny de 1940 i va establir la República Socialista Soviètica de Lituània.

## Referències

* Eidintas, Alfonsas; Vytautas Žalys, Alfred Erich Senn. Ed. Edvardas Tuskenis. Lithuania in European Politics: The Years of the First Republic, 1918–1940. Paperback. Nova York: St. Martin's Press, setembre 1999, p. 170. ISBN 0-312-22458-3.
* ↑ Davies, Norman. Europe: a History. Oxford University Press, 1996, p. 1001. ISBN 0-19-820171-0.

## Enllaços externs

             A Wikimedia Commons hi ha contingut multimèdia relatiu a: Tractat germano-soviètic d'amistat, cooperació i demarcació
* Text del tractat Arxivat 2012-03-20 a Wayback Machine. (anglès) del Museu electrònic en línia, web poloneso-canadenc commemoratiu de la Massacre de Katyn
# Coll de les Bigues

El Coll de les Bigues és una collada situada a 1.361,4 metres d'altitud en el lloc on es troben els termes comunals de Mosset i d'Orbanyà, tots dos de la comarca del Conflent, a la Catalunya del Nord. És un coll de muntanya situat al sud del terme de Mosset i al nord-est del d'Orbanyà, al nord-oest del Serrat Gran.

## Referències

* ↑ El Coll de les Bigues en els ortofotomapes de l'IGN
# (296) Faetusa

(296) Phaëtusa, en català Faetusa, és un asteroide que pertany al cinturó d'asteroides descobert el 19 d'agost de 1890 per Auguste Honoré Charlois des de l'observatori de Niça, França.
Està nomenat així per Faetusa, un personatge de la mitologia grega.

## Característiques orbitals

Phaëtusa orbita a una distància mitjana del Sol de 2,23 ua, podent apropar-se fins a 1,873 ua. Té una excentricitat de 0,1599 i una inclinació orbital d'1,747°. Triga 1216 dies a completar una òrbita al voltant del Sol.
Phaëtusa forma part de la família asteroidal de Flora.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 38. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* ↑ Hirayama, Kiyotsugu «Families of Asteroids» (en anglès). Japanese Journal of Astronomy and Geophysics, 1, 1922, pàg. 55-94 [Consulta: 1r agost 2015].

## Enllaços externs

* «(296) Phaëtusa» (en anglès). Minor Planet Center. [Consulta: 9 maig 2015].
# Bathyergus janetta

Bathyergus janetta és una espècie de mamífer rosegador de la família de les rates talp. Viu a Namíbia i Sud-àfrica. Es tracta d'un animal solitari de vida subterrània. Els seus hàbitats naturals són les dunes costaneres i els sòls al·luvials consolidats, on rarament viu a altituds de més de 300 m. Es creu que no hi ha cap amenaça significativa per a la supervivència d'aquesta espècie, tot i que està afectada per la pèrdua d'hàbitat.

## Referències

* ↑ Maree, S.; Faulkes, C.; Griffin, M. Bathyergus janetta. UICN 2008. Llista Vermella d'espècies amenaçades de la UICN, edició 2008, consultada el 5 gener 2014.
# Pla de Sant Miquel

«Pla de Sant Miquel» té aquests significats:
# Plebania de Santa Maria de Montblanc

La Plebania de Santa Maria de Montblanc és una obra del municipi de Montblanc (Conca de Barberà) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de dues plantes amb coberta de terrat. La planta baixa és centrada per una porta amb un adovellat fals i dues finestres laterals en forma de fornícula. En el pis superior, tres obertures amb sengles balcons. Al cos central s'accedeix per unes escales. Les falses dovelles es prolonguen en el segon pis, amb un element sobresortint i llis que s'esdevé l'únic element "culte" del disseny de la façana, que podríem descriure d'estil neoclàssic-popular.

## Història

Des del segle xv el rector de la parròquia de Santa Maria de Montblanc rep el tractament de plebà. La plebania o rectoria està situada al costat de la façana principal de l'església, i va ser construïda entre 1886 i 1890, conjuntament amb l'edifici veí dels jutjats. És un casal de línies clàssiques amb elements derivats del gòtic civil, com els guardapols amb mènsules dels tres balcons.

## Referències

* ↑ «Plebania de Santa Maria de Montblanc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
* ↑ «Plebania (Montblanc - La Vila - Conca de Barberà)». Pobles de Catalunya. [Consulta: 13 novembre 2015].
* ↑ Rosselló, Meritxell «El Plebà, una dignitat eclesial de més de 800 anys». Agència Cristiana de Notícies, 01-11-2014 [Consulta: 13 novembre 2015].

## Enllaços externs

* «Plebania de Santa Maria de Montblanc». Inventari del Patrimoni Arquitectònic. Consell Comarcal Conca de Barberà.
# Plios (desambiguació)

«Plios» té aquests significats:
* Plios, ciutat de l'óblast d'Ivànovo, a Rússia
* Plios (Saràtov), poble de l'óblast de Saràtov, a Rússia
# Plaquemine

Plaquemine és una població dels Estats Units a l'estat de Louisiana. Segons el cens del 2000 tenia 7.064 habitants.

## Demografia

Segons el cens del 2000, Plaquemine tenia 7.064 habitants. La densitat de població era de 953,6 habitants/km².
Per edats la població es repartia de la següent manera: un 25,8% tenia menys de 18 anys, un 8,9% entre 18 i 24, un 25,9% entre 25 i 44, un 22,8% de 45 a 60 i un 16,5% 65 anys o més.
L'edat mediana era de 37 anys. Per cada 100 dones de 18 o més anys hi havia 82,3 homes.
La renda mediana per habitatge era de 28.364 $ i la renda mediana per família de 32.971 $. Els homes tenien una renda mediana de 34.868 $ mentre que les dones 21.016 $. La renda per capita de la població era de 14.066 $. Entorn del 23,6% de les famílies i el 24,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Plaquemine». American Fact Finder. Oficina del Cens dels Estats Units, 12-01-2010.
* ↑ «Fact Sheet- Plaquemine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
# Polichno

Polichno és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1467.
# Police FC Jinja

El Police FC Jinja és un club de futbol ugandès de la ciutat de Jinja.

## Palmarès

* Lliga ugandesa de futbol:
** 2005
* Copa CECAFA de clubs:
** 2006

## Referències

* ↑ «Uganda - Police FC - Results, fixtures, squad, statistics, photos, videos and news - Soccerway» (en anglès). [Consulta: 13 novembre 2018].
* 1 2 «Police FC News and Scores - ESPN» (en anglès). [Consulta: 13 novembre 2018].
* ↑ Uganda Police FC announce five additional signings Arxivat 2019-11-01 a Wayback Machine. futaa.com
* ↑ «Uganda - List of Champions». RSSSF.
* ↑ Stokkermans, Karel. «Kagame Inter-Club Cup 2006». RSSSF.com. [Consulta: 5 abril 2015].
# Platja de La Isla

Platja de La Isla està situada en el concejo de Colunga, al Principat d'Astúries. Pren el nom d'un illot situat en el seu marge esquerre, amb la qual s'uneix en les baixamars a través d'un tómbol. És la platja més visitada del concejo. Forma part de la Costa oriental d'Astúries.

## Serveis

La platja de l'illa disposa de tot tipus d'equipaments i serveis:
* Aparcament
* Dutxes
* Lavabos
* Servei socorristes diari
* Restaurants i quiosquets
* Telèfons
* Papereres
* Servei de neteja

## Referències

* ↑ «Playa de La Isla en Colunga, playas de Asturias» (en espanyol europeu). [Consulta: 22 octubre 2018].
* ↑ «Las Playas - Ayuntamiento de Colunga» (en espanyol europeu). [Consulta: 22 octubre 2018].
* ↑ «Playa de La Isla (Colunga) - Playas Asturianas - La Nueva España». [Consulta: 22 octubre 2018].

## Vegeu també

* Mancomunitat Comarca de la Sidra
# Portada/article octubre 1
## Taxonomia

La taxonomia (del grec ταξις, taxis, "ordenament", i νομος, nomos, "norma" o "regla") és, en el seu sentit més general, la ciència de la classificació. Habitualment s'utilitza el terme per designar la taxonomia biològica, la ciència d'ordenar els organismes en un sistema de classificació compost per una jerarquia de tàxons aniuats.
Actualment, existeix el consens dins la comunitat científica que la classificació ha de ser totalment consistent amb el que se sap de la filogènia dels tàxons, car només així donarà el servei que se n'espera des de la resta de branques de la biologia, però hi ha escoles dins la sistemàtica que defineixen amb matisos diferents la manera en què la classificació s'ha de correspondre amb la filogènia coneguda.
# Polhemusita

La polhemusita és un mineral de la classe dels sulfurs. Va ser anomenada en honor de Clyde Polhemus Ross (1891-1965), que va estudiar els dipòsits de mercuri i la geologia d'Idaho.

## Característiques

La polhemusita és un sulfur de zinc i mercuri de fórmula química (Zn,Hg)S. Cristal·litza en el sistema tetragonal en forma de prismes rabassuts i dipiràmides, de fins a 25 µm; també apareix en forma de grans microscòpics. La seva duresa a l'escala de Mohs és 4,5.
Segons la classificació de Nickel-Strunz, la polhemusita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, estannoidita, velikita, chatkalita, mawsonita, colusita, germanita, germanocolusita, nekrasovita, estibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

La polhemusita va ser descoberta al dipòsit B & B (Dundee), al Big Creek District (Comtat de Valley, Idaho, Estats Units) com a part d'un dipòsit de substitució d'estibina. També ha estat descrita a Austràlia, l'Iran, Itàlia, Polònia i la Xina.

## Referències

* 1 2 3 «Polhemusite» (en anglès). Mindat. [Consulta: 7 novembre 2015].
* 1 2 3 «Polhemusite» (en anglès). Handbook of Mineralogy. Arxivat de l'original el 8 de maig 2019. [Consulta: 10 juny 2019].
# Polezhaevaïta-(Ce)

La polezhaevaïta-(Ce) és un mineral de la classe dels halurs. És l'anàleg d'estronci i ceri de la gagarinita-(Y).

## Característiques

La polezhaevaïta-(Ce) és un halur de fórmula química NaSrCeF₆. Cristal·litza en el sistema hexagonal. Segons la classificació de Nickel-Strunz es troba classificada al grup 3.AB. (Halurs simples sense aigua). Comparteix grup amb els següents minerals: Fluorocronita, tolbachita, Sel·laïta, Cloromagnesita, coccinita, Scacchita, Fluorita, Frankdicksonita, Strontiofluorita, Tveitita-(Y), Gagarinita-(Y), Gagarinita-(Ce) i lawrencita.

## Formació i jaciments

S'ha descrit només a la seva localitat tipus, a la Península de Kola.

## Referències

* ↑ «Polezhaevaite-(Ce)» (en anglès). Mindat. [Consulta: 7 novembre 2015].

## Bibliografia

* Yakovenchuk, V.N., Selivanova, E.A., Ivanyuk, G.Yu., Pakhomovsky, Ya.A., Mikhailova, J.A., Nikolaev, A.P. (2010): Polezhaevaite-(Ce), NaSrCeF6, a new mineral from the Khibiny massif (Kola Peninsula, Russia). American Mineralogist, 95, (in press).
# Poliantes

Poliantes de Sardes (grec antic: Πολυάνθης, llatí: Polyanthes) va ser un militar corinti que va dirigir la flota peloponèsia que va lliurar un combat contra la flota atenesa dirigida per Dífil al golf de Corint l'any 413 aC, i que va tenir un resultat indecís.
Apareix altre cop el 395 aC com un dels dirigents de Corint que va rebre diners de Timòcrates de Rodes, enviat del sàtrapa persa Titraustes per subornar als diferents caps dels estats grecs per fer la guerra contra Esparta, a fi i efecte de què aquest estat hagués de cridar a Agesilau II que estava fent una victoriosa campanya a l'Àsia Menor.

## Referències

* ↑ Tucídides. Història de la Guerra del Peloponnès VII, 34
* ↑ Xenofont, Hel·lèniques, III 5. § 1; Pausànies. Descripció de Grècia, III 9. § 8).
* ↑ Smith, William (ed.). «Polyanthes». A Dictionary of Greek and Roman biography and mythology. [Consulta: 6 setembre 2023].
# Ponteceso

Ponteceso és un municipi de la província de la Corunya a Galícia. Pertany a la Comarca de Bergantiños. Està envoltat pels municipis de Cabana de Bergantiños, Carballo, Coristanco i Malpica de Bergantiños. És un municipi costaner, situat vora la ria de Corme i Laxe.
Evolució demogràfica :
| 1900 | 1930 | 1950 | 1981 | 2004 |
| 6.987 | 8.517 | 9.323 | 8.714 | 6.810 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

| Anllóns (San Fins) Brantuas (San Xián) Cores (San Martiño) Corme Aldea (Santo Adrián) Corme Porto (Nosa Señora dos Remedios) Cospindo (San Tirso) A Graña (San Vicenzo) | Langueirón (San Xián) Nemeño (San Tomé) Niñóns (San Xoán) Pazos (San Salvador) Tallo (Santo André) Tella (Santo Eleuterio) Xornes (San Xoán) |

## Personatges Il·lustres

* Eduardo Pondal poeta i autor d'Os Pinos, actualment Himne de Galícia.
* Ramón Barreira y Pérez (1850-1936) emigrat a Uruguai on fundà en 1878 la Cambra de Comerç i l'empresa de pintures Granitol.
# Pontecesures

Pontecesures és un municipi de la Província de Pontevedra a Galícia. Pertany a la Comarca de Caldas.

## Context

És un nucli habitat que es desenvolupa després de la construcció d'un pont romà per al pas del rio, i que aquesta situat en el marge esquerre del riu Ulla, que és navegable fins aquí. En el passat el seu port va tenir gran importància, hallandose en l'emplaçament de l'actual port o moll de càrrega, el portus romà, del que s'han trobat els pontones enterrats, de roure i amb puntes de cua d'oreneta. Gran quantitat de ceramica i monedes romanes (des de Tiberi a Constantí III) Fins al segle xviii, Pontecesures i Padrón van formar una unitat i va anar després de la reorganització provincial en les quals es van prendre els rios per divisions politicas, quan van ser separats en dues províncies i pas a dependre de Valgui, fins al seu segregació el 1.925 Actualment Pontecesures és el municipi amb menor superfície d'Espanya.

## Història

En el segle xii, el bisbe de la catedral de Santiago, Diego Xelmírez, utilitza la mateixa zona del riu per a crear una drassana jacobea, i començar la construcció de tres naus artilladas sota l'adreça del mestre fuster Paolo de Nàpols, amb les quals combatre els pirates berberiscs assentats en les illes Ons, i que feien estralls entre els vaixells procedents d'Anglaterra, carregats amb pelegrins per a Santiago. Es van construir tres naus i posteriorment altres dues Aquestes embarcacions posteriorment participen a petició d'Alfons VII de Castella, en l'atac contra la plaça forta musulmana de Coïmbra, sent presa al no esperar un atac per mar, segons relata Gelmirez en la Historia Compostelana. És durant l'atac a Coïmbra quan es produïx una visió a Santiago de Compostel·la, en un pelegrí, i això dona lloc en la iconografia a la imatge del Santiago Matamoros, abans inexistent.
Aquesta força naval posteriorment va ser utilitzada contra les naus normandes que arrasaven el litoral saquejant-lo i arribant a penetrar riu amunt fins a Santiago i fins i tot fins al Cebreiro, en una incursió que duro tres anys provocant la major inestabilitat. L'acció de les naus va ser tan decisiva que es van eliminar normands i berberiscs dels problemes de la societat del seu temps Gelmirez reforçà el Castelun Honestum, l'actual Torres do Oeste, a Catoira - on l'havia nascut, car era fill del casteleiro, i creuant una forta cadena de ferro a l'altra riba impedia el pas de les naus enemigues fins a Pontecesures i Santiago Santiago, Pontecesures i Catoira, van formar una unitat en la defensa de l'entitat jacobea.

## Personatges de Pontecesures

* Carlos Maside, pintor (1897-1958)
* Raimundo García Domínguez (Borobó)
# Portada/article agost 24
## Peter Paul Rubens

Peter Paul Rubens (Siegen, Westfàlia, 28 de juny del 1577 – Anvers, 30 de maig del 1640), va ser un diplomàtic, i el pintor barroc més popular de l'escola flamenca. El seu estil exuberant emfasitzava moviment, color, i sensualitat. Va tractar tota classe de temes pictòrics, de religió, d'història, de mitologia clàssica, escenes de caça, retrats, així com il·lustracions per a llibres i dissenys per a tapisseries. Va ser molt prolífic en la producció d'obres; es calcula que va arribar a pintar uns 3.000 quadres gràcies, en part, als membres del seu taller que, pel que sembla, treballaven en cadena. Van ser deixebles seus Jacob Jordaens i van Dyck. Dominava diverses llengües i va ser un gran humanista i un bon diplomàtic.
# Port El Kantaoui

Port el Kantaoui (àrab: مرسى القنطاوي, Marsà al-Qanṭāwī) és una vila turística de Tunísia, construïda el 1979 en l'emplaçament d'un petit port costaner, proper a Akouda, a la municipalitat de Hammam Sousse. Està en ple funcionament des del 1981, quan s'hi van establir tota mena de serveis turístics, un port esportiu, un passeig marítim i un gran nombre d'hotels i restaurants. Està situada uns 10 km al nord de Sussa, a la governació homònima.

## Història

El 1971, a petició del president Habib Bourguiba, es va estudiar el seu establiment per part de la Compagnie financière touristique de Tunis (COFITOUR). El projecte va ser dirigit per Olivier-Clément Cacoub, i es van construir els primers apartaments privats en copropietat coneguts com la Casa de la Mar. El port es va obrir el 1979 i COFITOUR va traspassar la gestió a la Société hôtelière et touristique du Port El-Kantaoui (SHOTOPEK). El camp de golf (18 forats) es va acabar el 1980. El 1990 un nou barri, les Cases dels Jardins, es va posar en funcionament.

## Desenvolupament

Des de la seva fundació la vila no ha parat de créixer i ja arriba a Chott Meriem, uns 6 km més al nord, i també s'ha estès uns 3 km cap al sud. El port es va ampliar per acollir fins a 340 vaixells. Les construccions intenten imitar l'estil andalusí de Sidi Bou Said, amb murs blanc, arcades i decoració amb flors naturals.
La platja ocupa uns 7 km i la rodalia està plena d'atraccions i atractius turístics com un parc aquàtic, el Palace Aqua. S'hi celebren festival d'animació, regates, concerts i altres esdeveniments. Animat pel seu èxit es va construir més al nord Yasmine Hammamet.